b'\n_START_ARTICLE_\nLeonid Sergejevi\xc4\x8d Kolosov\n_START_SECTION_\n\xc5\xbdivljenjepis\n_START_PARAGRAPH_\nMagisterij iz ekonomskih ved je opravil na moskovskem In\xc5\xa1titutu za tuje trge_NEWLINE_Med letoma 1953 in 1958 je delal kot ekonomist na sovjetskem gospodarskem predstavni\xc5\xa1tvu v Rimu. Po vrnitvi v Moskvo je nadaljeval delo na Minostrstvu za tuje trge SZ. Na ministrstvu so ga rekrutirali v vrste KGB-ja in opravil je enoletni vohunski te\xc4\x8daj v Bala\xc5\xa1inki. Po opravljenem te\xc4\x8daju je bil poslan v Ljubanko, kjer je bil priklju\xc4\x8den Evropskemu oddelku; tam je preu\xc4\x8deval poro\xc4\x8dila iz Italije. _NEWLINE_V za\xc4\x8detku 60. let 20. stoletja je bil poslan v Italijo pod krinko dopisnika Izvestij; v prvem letu delovanja je tako napisal 350 \xc4\x8dlankov. Kot vohun brez uradne krinke je v svojem delovanju vzpostavil mre\xc5\xbeo okoli 15 informatorjev, pri \xc4\x8demer so se njegovi stiki zelo razlikovali: od poslanca, poslovne\xc5\xbeev, neofa\xc5\xa1isti\xc4\x8dnega novinarja, vodjo sicilijanske mafije (Nicola Gentile),... Zaradi svojega uspe\xc5\xa1nega poro\xc4\x8danja o Italiji so mu italijanski mediji podelili nagrado Zlati Merkur.'